GiliGold/VAD_KnessetCorpus huggingface dataset:
יואב גדסי: המצב כרגע בסדר.
יואב גדסי: בחוץ נמצאים אנשי האוצר עם נציגים.
יואב גדסי: אני מאוד מקווה שמה שסגרנו אתמול עד 06:00 בבוקר לא ישתנה בעקבות איזושהי דרישה של נציגת האוצר – אני לא יודע מה התפקיד שלה – לגבי הגמלאים.
אמנון כהן: חתמו כבר?
יואב גדסי: מה שנחתם – שלא יעשו שינוי.
אמנון כהן: אוקיי, נחתם?
יואב גדסי: אבל שלא יעשו שינוי.
יואב גדסי: אני מאוד מקווה שלא יעשו את השינוי.
אמנון כהן: איזה שינוי?
אמנון כהן: חתימה זה חתימה.
אמנון כהן: בבקשה, נא להקריא את סעיף 105.
עידו בן-יצחק: "סימן ד': תקופת המעבר 105.
עידו בן-יצחק: (א) מי שהיה עובד של איגוד ערים או של מחלקה לשירותי כבאות ברשות מקומית ערב יום כינון הרשות, והתקבל לעבודתו כדין, יהיה ביום כינון הרשות לעובד הרשות; הנציב יקבע את שיבוצו של עובד למשרה ברשות, בכפוף לתקן המאושר ברשות.
עידו בן-יצחק: (ב) על אף האמור בסעיף קטן (א), מי שהיה עובד של איגוד ערים או של מחלקה לשירותי כבאות ברשות מקומית ערב יום כינון הרשות, והתקבל לעבודתו לפני 1 בינואר 2000, יהיה ביום כינון הרשות לעובד הרשות; הנציב יקבע את שיבוצו של עובד למשרה ברשות, בכפוף לתקן המאושר ברשות.
עידו בן-יצחק: (ג) מי שהתקבל לעבודתו שלא כדין כאמור בסעיף קטן (א), ולא חל לגביו האמור בסעיף קטן (ב), יראו אותו כעובד שפוטר או כעובד שפרש.
אמנון כהן: זה לאחר שהגיעו לסיכומים.
אמנון כהן: מי בעד סעיף - - -
ניצן הורוביץ: אפשר לשאול אם העובדים מסכימים?
יואב גדסי: אני חוזר ואומר: מה שסוכם אתמול בבוקר - - -
אמנון כהן: לא צריך להגיד, לא צריך.
אמנון כהן: הוא דיבר, מה?
אמנון כהן: עשר פעמים?
ניצן הורוביץ: הבנתי - - -
אמנון כהן: אז הבנת.
אמנון כהן: מי בעד סעיף 105 כפי שהוקרא?
אמנון כהן: בעד סעיף 105 – רוב
אמנון כהן: סעיף 119, בבקשה.
אמנון כהן: גם זה מדבר על גמלאות.
עידו בן-יצחק: "תיקון חוק שירות המדינה (גמלאות) 119.
עידו בן-יצחק: בחוק שירות המדינה (גמלאות) [נוסח משולב], התש"ל–1970
עידו בן-יצחק: ‏‏ - (1) בסעיף 105, בסופו יבוא: "(ג) על אף האמור בכל דין או הסכם החל ביום כינון הרשות תשולם לגמלאי איגוד לכבאות, ולגמלאי רשות מקומית, מאוצר המדינה, קצבה שלה הוא זכאי בהתאם להוראות הסדר פנסיה תקציבית קיים, אשר יחולו עליה הוראות חוק זה, והרשויות הפועלות לפי חוק זה יהיו מוסמכות לפעול גם לגבי הגמלאים האמורים, כאילו היו עובדי המדינה.
עידו בן-יצחק: (ד) בסעיף זה – "גמלאי איגוד לכבאות" – מי שפרש לקצבה מאיגוד ערים לכבאות לפני מועד הקמת הרשות, והיה זכאי לקבלת קצבה לפי הסדר פנסיה תקציבית קיים מקופת האיגוד; "גמלאי רשות מקומית" – מי שפרש לקצבה מרשות מקומית שיש לה מחלקה לשירותי כבאות, לפני מועד הקמת הרשות, ערב פרישתו הועסק במחלקה האמורה והיה זכאי לקבלת קצבה לפי הסדר פנסיה תקציבית קיים מקופת הרשות; "הסדר פנסיה תקציבית קיים" – כהגדרתו בסעיף 107ג(ב); "יום כינון הרשות", "רשות הכבאות וההצלה" – כמשמעותם בחוק הרשות הארצית לכבאות והצלה, התשע"ב–2012‏."; (2) אחרי סעיף 107ב יבוא: "עובד איגוד כבאות עובר ועובד רשות מקומית וגמלאי 107ג.
עידו בן-יצחק: (א) על אף הוראות סעיף 107א והאמור בכל דין או הסכם, הוראות חוק זה יחולו על עובד כבאות בפנסיה תקציבית שהתמנה לפי חוק המינויים ביום כינון הרשות (בסעיף זה – עובד קיים), בשינוי זה: תקופות עבודתו של עובד קיים באיגוד ערים לכבאות או ברשות מקומית שיש לה מחלקה לשירותי כבאות שאלמלא הוראות חוק רשות הכבאות וההצלה היו נושאות זכות לגמלאות לפי הסדר הפנסיה התקציבית הקיים, יראו אותה כתקופת שירות לעניין חוק זה.
עידו בן-יצחק: (ב) בסעיף זה – "הסדר פנסיה תקציבית קיים" – הסדר תשלומים המשולמים למי שפרש מאיגוד ערים לכבאות או ממחלקה לשירותי כבאות ברשות מקומית או לשאירו, מדי חודש בחודשו באופן רציף, לפי הסכם, מקופת האיגוד או הרשות המקומית, במשך כל ימי חייו, והכל בכפוף להוראות סעיף 29 לחוק יסודות התקציב, התשמ"ה–1985‏, הוראות סעיף 23 לחוק התקציב לשנת הכספים 1982, התשמ"ב– 1982, הוראות סעיף 24 לחוק התקציב לשנת הכספים 1983, התשמ"ג–1983, והוראות סעיף 24 לחוק התקציב לשנת הכספים 1984, התשמ"ד–1984; "חוק הרשות הארצית לכבאות והצלה" – חוק הרשות הארצית לכבאות והצלה, התשע"ב–‏2012; "יום כינון הרשות" – כהגדרתו בחוק הרשות הכבאות וההצלה; "עובד כבאות בפנסיה תקציבית" – עובד עובר, שהסדר הפנסיה החל לגביו ערב יום כינון הרשות הוא הסדר פנסיה תקציבית; "עובד עובר" – כהגדרתו בסעיף 86 לחוק הרשות הארצית לכבאות והצלה, התשע"ב–2012.
עידו בן-יצחק: עלתה באיזשהו שלב הערה לגבי סעיף 107ג(א):
עידו בן-יצחק: האם בסופו יתווספו המילים: "ולא יחולו לגבי תקופות העבודה האמורות הוראות הסדר הפנסיה התקציבית הקיים.
עידו בן-יצחק: "?
עידו בן-יצחק: את זה העלה האוצר בנוסף, בסוף, או לא?
אמנון כהן: אהרון, גמלאות.
אמנון כהן: אוצר, אתה לא עוקב?
אמנון כהן: תגיד מה העמדה, מה רציתם להעלות פה.
אסף יצחקי: אם אני מבין נכון את ההערה, הכוונה היא כך: לא ליצור מספר מקורות נורמטיביים שבגינם עובד זכאי לקצבה.
אסף יצחקי: הכוונה היא שהוא לא יהיה זכאי מכוח הסעיפים הכלליים שהעבירו התחייבויות וזכויות למדינה, אלא אך ורק מהסעיפים האלה בחוק הגמלאות והם יחליפו את ההסדר הקיים בהסכם עצמו, כלומר, לא יהיה לו מקור נורמטיבי גם מההסכם, גם מחוק וגם מהסעיף הכללי.
אמנון כהן: השאלה רק אם מוסיפים את המילים האלה או לא.
מירי פרנקל-שור: אסי, השאלה היא מאוד ממוקדת בשלב הזה של הדיון – האם הסיפא: "ולא יחולו לגבי תקופות העבודה האמורות הוראות הסדר הפנסיה התקציבית הקיים", האם יש להוסיף את זה או אין להוסיף את זה?
אסף יצחקי: יש להוסיף את זה.
מירי פרנקל-שור: יש להוסיף.
אסף יצחקי: יש להוסיף כי זה מבהיר, כמו שאמרתי, שאין תחולה כפולה, זה הרעיון.
אמנון כהן: כץ, רצית להגיד משהו?
אמנון כהן: סגרתם את הפינות?
יוסי כץ: יש שני דברים: הראשון – יש לדעתי עטות משפטית בניסוח של הסעיף הזה.
יוסי כץ: כשאתם כותבים בו שהסדר התשלומים המשולמים במשך כל ימי חייו, זו טעות, לפי דעתי.
מירי פרנקל-שור: זאת אומרת מדובר בהגדרה של הסדר פנסיה - - -
יוסי כץ: בהגדרה של הסדר פנסיה תקציבית קיים.
יוסי כץ: זו טעות - - -
אמנון כהן: אז מוחקים את זה.
אסף יצחקי: לא, לא.
אסף יצחקי: רק שנייה.
אסף יצחקי: יש לי הצעה להעביר - - -
אמנון כהן: אין הצעות עכשיו – צריך לקבל הכרעות.
אסף יצחקי: בסדר, תהיה הכרעה והיא תתקבל, רק תן לי להשלים משפט אחד.
אמנון כהן: למה אתם לא עושים את זה קודם?
אמנון כהן: למה אתם מביאים - - -
אסף יצחקי: ההערה נשלחה אתמול בלילה והועברה אלינו.
אסף יצחקי: אני אציע עכשיו הצעה שתהיה מקובלת על כולם, להבנתי.
אסף יצחקי: התיקון לחוק לתיקון פקודת מס הכנסה (מס' 190) והוראות שעה, שעבר לפני חודשיים, הגדיר את ההגדרה של הסדר פנסיה תקציבית.
אסף יצחקי: הרישא שלה מתאימה לכך והיא אומרת: "לפיו תשולם קצבה מדי חודש בחודשו באופן רציף - - -
יוסי כץ: אתה מוכן להקריא יותר לאט?
אסף יצחקי: לעשות את ההתאמות המתחייבות – זה הסדר תשלומים משולמים - - -
אמנון כהן: כן, הלאה.
אסף יצחקי: ההתאמה הנדרשת כאן בנוסח אומרת את הדבר הבא: למעשה, התשלומים של קצבה מדי חודש בחודשו באופן רציף מקופת המעביד לעובד שפרש מעבודתו במשך כל ימי חייו, ולאחר מותו – לשארו.
יוסי כץ: זה בסדר.
אסף יצחקי: בלי ההגבלה של תוחלת החיים לשאר.
יוסי כץ: התיקון הזה הוא בסדר גמור משפטית.
יוסי כץ: שנית - - -
יוסי כץ: אדוני היושב-ראש, לפני ההצבעה אדוני פנה - - -
יוסי כץ: התיקון הזה מקובל.
יוסי כץ: אדוני פנה לנציג האוצר וביקש ממנו שייכתב מכתב ליושב-ראש הוועדה - -
אמנון כהן: כן, נכון.
יוסי כץ: - - שמבטיח שתלושי השכר של הגמלאים ימשיכו להשתלם בצילום מצב ויעודכנו כפי שמעודכנת הפנסיה של כל עובדי המדינה.
יוסי כץ: לא קיבלנו מכתב כזה.
יוסי כץ: קיבלנו מכתב שמבטיח את המשך ביצועם של הסדרי הרווחה שנעשו בעבר, גם בעתיד כלפי הגמלאים – הנושא הזה הוסדר.
יוסי כץ: נושא הרווחה הוסדר במכתב שאנחנו אמורים לקבל לפי נוסח מסוים, רק צריכים לחתום עליו, כמובן, נציב שירות המדינה והממונה על השכר.
יוסי כץ: לא קיבלנו את המכתב שמבטיח שתלושי הפנסיה יהיו צילום מצב.
יוסי כץ: אנחנו לא רוצים שייווצר מצב שבו מחר בבוקר גמלאי של רשות הכבאות, שקיבל תלוש שכר מסוים, תלוש פנסיה מסוים, ימצא את עצמו בשירות המדינה עם תלוש פנסיה אחר שיכול להיות שיורידו ממנו רכיבי שכר.
יוסי כץ: אנחנו רוצים צילום מצב.
אמנון כהן: אהרון, איפה זה עומד?
אמנון כהן: ביקשנו מכתב, כמו שביקשנו אז וקיבלנו לגבי החוזים האישיים.
אהרון עוזיאלי: אני חושב שברגע שתהיה הכרה בתוספות הפנסיוניות - - -
אמנון כהן: ביקשנו מכתב.
אמנון כהן: אתה אמרת שתביא מכתב.
אהרון עוזיאלי: אני לא זוכר שהתחייבנו דווקא למכתב.
מירי פרנקל-שור: אתה התחייבת להביא לוועדה – אני אזכיר לך: התבקשה הוועדה לראות בנושא הבטחה שלטונית ואני אמרתי שבנושא כזה, הודעה לפרוטוקול היא לא הבטחה שלטונית.
מירי פרנקל-שור: בהנחיית היושב-ראש אתם התבקשתם להביא מכתב.
מירי פרנקל-שור: זה נאמר בישיבה הקודמת.
ודים גורדון: לגבי חוזים אישיים.
מירי פרנקל-שור: לגבי בקשתו של חבר הכנסת לשעבר יוסי כץ.
מירי פרנקל-שור: הייתה הנחיה של יו"ר הוועדה שאתם תתנו מכתב.
אמנון כהן: אתה מביא מכתב כדי לגמור את החוב?
אמנון כהן: עכשיו אני צריך את המכתב.
אמנון כהן: אני צריך להצביע.
יוסי כץ: אני מבקש שיצהירו לפרוטוקול ויודיעו שייכתבו מכתב.
מירי פרנקל-שור: זה כבר היה.
אמנון כהן: אהרון, איפה המכתב?
אמנון כהן: דיברנו על מכתב.
אמנון כהן: קח פרוטוקול ותקרא אותו.
יוסי כץ: חד-משמעית – דיברנו על מכתב.
אהרון עוזיאלי: אני לא חושב.
אהרון עוזיאלי: אני חושב שמה שנאמר זה - - -
אמנון כהן: אל תגיד מה חושב, תקרא את הפרוטוקול.
אמנון כהן: מה אנחנו מדברים פה?
אמנון כהן: אני סנילי?
אמנון כהן: אני בחור צעיר.
אמנון כהן: יש לי אישור להמשיך את הדיון.
דב חנין: אבל איך יכול להיות - - -
אמנון כהן: ידידי, יש לי אישור מיושב-ראש הכנסת להמשיך עד להצבעות.
דב חנין: עד ההצבעות?
דב חנין: אני יוצא.
דב חנין: לא יהיו הצבעות?
אמנון כהן: איפה לא יהיו הצבעות?
אמנון כהן: אני מדבר על המליאה.
דב חנין: במליאה יש לי שאילתה.
דב חנין: אדוני יודע מה זה שאילתה.
אמנון כהן: אני יודע מה זה שאילתה, אבל יש לי אישור – תתקזז עם מישהו.
אמנון כהן: כן, אהרון, אני צריך מכתב.
אמנון כהן: אל תשב פה – לך תדפיס מכתב.
אמנון כהן: קח את הפרוטוקול, תעבור עליו בדיוק.
אמנון כהן: אנחנו מצביעים על סעיף - - -
יעל שילוני: יו"ר הוועדה, אנחנו מבקשים להתייחס, בבקשה.
אמנון כהן: לסעיף 119?
יעל שילוני: התוספת לסעיף הזה, כפי שציינתי לפני יומיים, יכלה להיות מקובלת עלינו לו היה לנו הסכם.
יעל שילוני: דא עקא, שדווקא בסעיף הזה, לפני פחות משעה, הודיעו לי שהנוסח שהגענו אליו בשעה 06:30 בבוקר היום לא מקובל על משרד האוצר.
יעל שילוני: בנסיבות האלה, כרגע, אין לי סעיף שמכיר בתוספות הפנסיוניות.
יעל שילוני: אין לי עדיין סעיף מוסכם כזה מאחר שמרד האוצר חזר בו.
יעל שילוני: כרגע, אם מוסיפים את הסיפא הזאת – אני בבעיה.
יעל שילוני: ההסדר שיש לי היום ומבטיח את זכויותיי לא יהיה קיים יותר ואני אהיה נתונה לחסדים שאולי יסכימו איתי או לא יסכימו איתי אחר כך.
יעל שילוני: אני מאוד מבקשת לא לשנות את הסעיף הזה.
יעל שילוני: יש סעיף אחר, בסעיף 90, בו הסכמנו שהזכויות שעוברות יהיו כפופות לכל הסכם קיבוצי או חוזה שיוסכם – שיסתפקו בסעיף הזה.
יעל שילוני: אם נגיע להסכם בתוך ההסכם הקיבוצי, ממילא שיחול סעיף 90.
אמנון כהן: היא צודקת.
אמנון כהן: מה אתה אומר, אוצר?
אהרון עוזיאלי: אנחנו מסכימים לזה.
אהרון עוזיאלי: אנחנו צריכים לסכם סופית את הקטע של הפנסיה.
אמנון כהן: מתי תסכם?
אהרון עוזיאלי: זה נכון שהנושא הזה עלה לדיון מחודש בשעות האחרונות ואנחנו ננסה להגיע עכשיו לעמק השווה.
אמנון כהן: הסעיף הזה פתוח.
אמנון כהן: אני לא יכול הצביע עליו.
אהרון עוזיאלי: הסעיף הזה כרגע פתוח במובן הזה - - -
אמנון כהן: אוקיי, סעיף 119 פתוח.
אמנון כהן: הממשלה לא רוצה להעביר את החוק.
אמנון כהן: אני את שלי עשיתי.
אמנון כהן: התקדמנו – איזה יש לנו תיקונים בסעיפים 90 ו-99?
אמנון כהן: מי אומר לנו?
מירי פרנקל-שור: בני נמצא?
אמנון כהן: מי זה בני, בבקשה.
אמנון כהן: מי זה בני?
מירי פרנקל-שור: צריך להסביר - - -
אמנון כהן: ממשלה.
אמנון כהן: ישתבח שמו, הקדוש ברוך הוא, תשמור עלינו מהממשלה.
אמנון כהן: אם לא הקדוש ברוך הוא, מה היינו עושים במדינה הזאת?
אמנון כהן: לא יודע מה הייתי עושה.
אמנון כהן: הקדוש ברוך הוא, תשמור על עמך ישראל באהבה.
אורי מקלב: יש תפילה מיוחדת על "להעביר ממשלת זדון מן הארץ" יש לזה נוסח.
אבישי ברוורמן: אתה חבר בממשלה.
אמנון כהן: יש ממשלה בישראל?
אמנון כהן: שופטים הבנתי שיש בירושלים.
אמנון כהן: ממשלה יש בירושלים?
ארז אנצויג: אני סגן היועץ המשפטי של הממונה על השכר.
ארז אנצויג: סעיף 90 עוסק - - -
אמנון כהן: אנחנו יודעים במה הוא עוסק.
ארז אנצויג: התיקון הוא להבהיר שהאמור בסעיף הזה כפוף לשני עניינים: אחד, לסעיף 29 לחוק יסודות התקציב; הדבר השני, הוא לא גורע מתוקפו של הסכם עבודה שהמדינה תגיע אליו.
ארז אנצויג: הנוסח הזה תואם.
ארז אנצויג: העברנו נוסח שתואם עם ההסתדרות הכללית.
יעל שילוני: הנוסח מקובל עלינו.
אמנון כהן: מה עם הסעיף השני?
מירי פרנקל-שור: אותו דבר.
אמנון כהן: אותו דבר?
מירי פרנקל-שור: כן, אותו דבר.
מירי פרנקל-שור: פעם אחת זה איגוד ערים ופעם אחת רשות - - -
אמנון כהן: אז זה סעיף 90.
אמנון כהן: מה עם סעיף 99?
מירי פרנקל-שור: עורכת דין מאיה לסר?
אמנון כהן: מאיה?
אמנון כהן: אז אנחנו לא מצביעים על זה.
אמנון כהן: סוכם – אז זה בסדר.
אמנון כהן: בבקשה, סעיף 99, מה את רוצה?
אמנון כהן: תיקון קטן?
מאיה לסר-וייס: בסעיף קטן (8) ביקשנו לשנות את הפתיח לפסקה כך: "הודעת הממונה תינתן בתוך 90 יום מיום העברת הבקשה לשמאי ולחשב הכללי".
מאיה לסר-וייס: כפי שזה כתוב כרגע, פרק הזמן שניתן לצורך גיבוש התחשיב הוא שבועות בודדים בלבד - - -
אמנון כהן: אורי, סעיף 119 לא גמור.
אמנון כהן: שיידע השר.
אמנון כהן: אנחנו עושים מאמצים אבל הממשלה לא עושה מאמצים.
אמנון כהן: תסגרו את הפינה של סעיף 119.
מאיה לסר-וייס: בגלל לוחות הזמנים הפנימיים שמרגע העברת הבקשה ועד רגע העברת לשמאי ולחשב הכללי, נוצר מצב שהזמן שיינתן הוא של שבועות בודדים.
מאיה לסר-וייס: לכן ביקשנו לקבוע כי הודעת הממונה תינתן בתוך 90 יום מיום העברת הבקשה לשמאי ולחשב הכללי.
אמנון כהן: יעל, תסתכלי עלי?
יעל שילוני: לא קשור אלי הסעיף הזה.
יעל שילוני: אני לא מפריעה כזה לא קשור אלי.
אמנון כהן: כן, בסר, אושר.
אמנון כהן: אושר על פי התיקון הזה.
אמנון כהן: אנחנו נמצאים כרגע בסעיף - - -
מירי פרנקל-שור: אני רוצה רק להבהיר: במקרה בו מתעורר חשד לביצוע עבירה שהמשטרה הצבאית מוסמכת לחקור, אבל כבר הייתה התחלת חקירה של רשות הכבאות וההצלה, החלטה להמשך החקירה על-ידי המשטרה הצבאית והפסקת החקירה על-ידי רשות הכבאות וההצלה, תהיה בידי קצין שיפוט בכיר שמשרת במשטרה הצבאית.
אמנון כהן: הסברנו.
אמנון כהן: סעיף תקציב.
אמנון כהן: צבא, מה רצים להעיר פה?
אמנון כהן: במקרה של חקירת דליקות מעורבת – כאשר גם הם וגם אתם מעורבים.
יזהר יצחקי: אנחנו מדברים פה על סעיף 65(ד)(2).
יזהר יצחקי: היה חסר שם – יש שם אמירה שלנציב ולגורם הממונה הצבאי יש סמכות להסכים הסכמה גנרית על זהות הגורם החוקר.
יזהר יצחקי: כלומר, הם לא יצטרכו כל דליקה ודליקה להסכים אלא הם יקבעו – חוץ מהאפשרות של ההתייעצות שנמצאת בתת-הסעיף הראשון – הם יוכלו להסדיר בנוהל את זהות הגורם החוקר לכל עניין ועניין.
יזהר יצחקי: אנחנו קבענו שם כרגע בנוסח "נסיבות נוספות" – צריך לקבוע "נסיבות כלליות" כך שזה יהיה ברור.
מירי פרנקל-שור: שיהיה ברור ושפשוט אנחנו ניישר קו.
מירי פרנקל-שור: הנציב, בהתייעצות עם גורם צבאי.
מירי פרנקל-שור: וכל עוד שלא הייתה התייעצות, יש בהחלט, לרשות אפשרות לחקור.
מירי פרנקל-שור: אנחנו נוסיף את התוספת שלך, אבל הנוסח נשאר כמות שהוא.
יזהר יצחקי: הנוסח מאפשר להם לחקור בכפוף לסייגים של סעיף 85, שגם הם קיימים לגבי חוקר דליקות, כמובן.
מירי פרנקל-שור: הנוסח, כמו שהוצבע בוועדה בפעם הקודמת.
יזהר יצחקי: מדויק.
אמנון כהן: טוב, נתקדם – מה עוד יש פתוח?
אמנון כהן: הבהרות?
אמנון כהן: סעיף 82 – תקציב.
אמנון כהן: איפה אנחנו עומדים עם התקציב, משרד האוצר?
אמנון כהן: התקציב של הכבאות, התקינה, כוח אדם, הערכות, בניית מקומות חדשים, לצמצם את לוח הזמנים של ההגעה לשטח, כוח אדם נוסף, תקינה – כל הנושאים האלה – הכסף.
אמנון כהן: ודים, אתה בר-סמכא או שיבוא גל הרשקוביץ?
ודים גורדון: לא.
ודים גורדון: בימים האחרונים ניסינו להגיע לסיכום עם המשרד לביטחון פנים.
ודים גורדון: אנחנו עכשיו ממש קרובים לסיכומים – עדיין לא הגענו לסיכום.
אמנון כהן: 300 מיליון תוספת?
ודים גורדון: אנחנו - - -
אמנון כהן: מה שאמר ראש הממשלה.
אמנון כהן: אני לא רוצה יותר.
ודים גורדון: אדוני היושב-ראש, התוספת הרבה יותר גבוהה מ-300 מיליון כי יש כל מיני דברים שקשורים גם להסכם קיבוצי, גם לרשויות מקומיות וגם לדברים אחרים.
אמנון כהן: אני כותב 300 מיליון תוספת?
ודים גורדון: אנחנו מבקשים, אדוני היושב-ראש, לא לכתוב סכומים בסעיף 82(ב) כמו שהתבקש על-ידי הוועדה כי הסעיף הזה כובל את הממשלה מבחינת - - -
אמנון כהן: או שיש פה פתרון ברמה לאומית או שאנחנו אומרים: "כאילו רפורמה".
אמנון כהן: אנחנו לא רוצים כאילו רפורמה, הוועדה פה היא ועדה רצינית מאוד.
אמנון כהן: בממשלה אתם יכולים להגיד יש דיונים, מחר, מחרתיים.
אמנון כהן: בלי תקציב אי אפשר לבצע את הרפורמה.
אמנון כהן: כבוד הנציב, אני צודק, נכון?
שחר איילון: זה מפתיע אותי שכל העבודה הגדולה שהשקעתם פה אין שום בסיס תקציבי.
שחר איילון: ב-2012 מערך הכיבוי לא קיבל אגורה.
מאיר בינג: קיבלת 150 מיליון שקל.
מאיר בינג: אני לא מוכן שיהיו פה שקרים.
אמנון כהן: לא שקרים, לא.
שחר איילון: אם כך, אני אומר שאין טעם להעביר את חוק הכבאות במושב הכנסת.
שחר איילון: אין טעם.
אמנון כהן: מאיר, יש לך תוצאה?
אמנון כהן: אני מדבר על חוק עכשיו, חוק.
מאיר בינג: לא קיבלתם כסף?
מאיר בינג: אומרים פה דברים שהם לא נכונים.
אמנון כהן: למימוש החוק, לתקינה, לרכישת ציוד חדש, פריסה מחדש, לצמצם את לוח הזמנים להגעה, כבאיות, כוח אדם – אנחנו צריכים ברמה לאומית, בשביל זה יש רפורמה.
אמנון כהן: בשביל זה ייבשנו אותם 10 שנים.
ודים גורדון: נכון מאוד, יש רפורמה.
ודים גורדון: התקבלו עכשיו יותר מ-250 מיליון שקל בשנתיים וחצי האחרונות.
ודים גורדון: בשנה האחרונה התקבלו 150 מיליון שקל.
ודים גורדון: מה שנאמר פה עכשיו זה פשוט לא נכון.
אמנון כהן: מה אנחנו אומרים?
אמנון כהן: מה יהיה התקציב של רשות הכבאות החדשה?
אמנון כהן: מאיר.
מאיר בינג: אנחנו לא יודעים מה יהיה התקציב.
מאיר בינג: אנחנו בדיונים - - -
אמנון כהן: איך אני אעביר את החוק בלי?
מאיר בינג: אנחנו בדיונים ביומיים האחרונים ועדיין לא הגענו להבנות.
אמנון כהן: אז כשתגיעו להבנות – תודיעו לוועדה ואנחנו נתכנס עוד פעם.
אמנון כהן: אני פותח את ישיבת ועדת הפנים והגנת הסביבה בנושא:
אמנון כהן: הצעת חוק שמירת הניקיון (תיקון מס' 23) (פינוי פסולת בניין), הכנה לקריאה שנייה וקריאה שלישית.
אמנון כהן: ראשית אני רוצה להגיד יישר כוח למשרד להגנת הסביבה, לעומד בראשה ולמנכ"לית, שאנחנו עובדים בשיתוף פעולה מלא לטובת מדינת ישראל.
אמנון כהן: החוק הזה למעשה חוק שלא נגעו בו הרבה שנים והמדינה שלנו מלאה בפסולת של בניין.
אמנון כהן: לפעמים אתה עובר בכביש ראשי ואתה רואה את הערמות בצדדים, לפעמים אתה בתוך העיר רואה אזורים מסוימים עם פסולת.
אמנון כהן: לא עוזר כלום, כביכול, הכוח של השוק, הכוח של הקבלנים, הכוח של כל המשפצים והאנשים שיש להם את המשאיות, שלא מגיעים לאותם אתרים שצריכים להגיע כדי לחסוך בזמן ובעלויות הדלק, עבור בצע כסף משחיתים כל דבר טוב.
אמנון כהן: כאשר אין פיקוח ואין אכיפה אז כל הישר בעיניו יעשה.
אמנון כהן: המציאות היום היא בלתי אפשרית, הגיע הזמן שנטפל בנושא הזה.
אמנון כהן: זה נושא מורכב וחשוב ממדרגה ראשונה לטובת המדינה, לטובת האזרחים והתושבים, לאיכות החיים שלנו, לאוויר שאנחנו נושמים לזיהום הסביבתי.
אמנון כהן: זה גם פוגע בחי ובצומח, בנחלים, וכל מקום חי הופך להיות מת.
אמנון כהן: יישר כוח לכם על היוזמה ועל החקיקה.
אמנון כהן: ודאי החקיקה היא מורכבת, היא לא פשוטה, ואנחנו פה, כידוע, כמו שאנחנו עושים לגבי כל החוקים, נמצא את האיזונים כדי שאפשר יהיה לעמוד בגזירות שנטיל ולבצע אותן.
אמנון כהן: יש לי עכשיו הצעת חוק שעברה, בכחול, והייעוץ המשפטי מתאם בדרך כלל לפני שאנחנו יושבים בדיוני הוועדה מול משרדי ממשלה, גם אתכם, המשרד להגנת הסביבה, לפני יום הגיעו גרסאות חדשות, לא בסעיפים הקטנים אלא גרסאות שונות לגמרי, ולכן קשה, גם ליושבים כאן.
אמנון כהן: הנושא הופץ רק לפני יום ואני לא יודע איך לעבוד, עם הכחול או עם הלבן.
אמנון כהן: ההערות הן של משרדי הממשלה.
תומר רוזנר: של המשרד עצמו, המציע.
אמנון כהן: כן, של המשרד עצמו, המציע.
אלונה שפר: בהסכמה גם, בהסכמה עם המשרדים האחרים.
אמנון כהן: בסדר, אבל אני במליאת הכנסת מכיר את החוק הזה, עכשיו אני לא דן בחוק הזה, אני דן בחוק אחר.
אמנון כהן: אז אולי קודם כל נעביר לקריאה ראשונה עוד פעם במשרדי ממשלה, שנלמד מה אנחנו עושים.
אמנון כהן: יחד עם זאת, אם לא הייתי שם את הדיון הזה היום אז בטח התיקונים האלה גם לא היו מגיעים עדיין.
אמנון כהן: בדרך כלל, אפ יש הערות מהותיות כאלה צריך לעשות עבודה מבעוד מועד כי זה כבר כמה חודשים שזה עבר בקריאה הראשונה, ואני נותן את הזמן לצוותים לעבוד לפני שאני מביא את זה לדיונים כי אני גם רוצה לחסוך בזמנה של הוועדה.
אמנון כהן: עכשיו אני כבר לא יודע מה לקרוא, וגם המשלחות כאן לא עברו על החוק ואני רוצה להיות הגון גם אתם.
אמנון כהן: ייתכן והם עבדו על הכחול הזה ועכשיו אנחנו דנים במשהו אחר אז הכחול הזה כבר לא שווה ועכשיו אנחנו דנים בזה ואת זה עוד לא למדו.
אמנון כהן: יחד עם זאת, אנחנו רוצים לדעת, המשרד להגנת הסביבה, אושרו לכם 20 תקנים ב-2003 על הפיקוח של פסולת הבניין ועד היום אנחנו לא יודעים מה קרה עם 20 התקנים האלה; איפה הם עובדים, מה הם עושים, כמה עבודה הם עשו, מול מי הם עבדו, כמה קנסות קיבלו אותם אנשים שעשו את העבודה הלא טובה.
אמנון כהן: אני לא יודע איפה התקנים האלו.
אמנון כהן: בכלל הבנתי שהתקציב פוזר בין הכוחות קיימים.
אמנון כהן: אם הממשלה מחליטה לטפל בנושא מסוים ונותנת לו תקנים ייעודיים, התקנים צריכים להיות באותם התפקידים, לא לפזר את זה בין החבר'ה שאולי המשכורת שלהם לא מספיק טובה, יכול להיות, אבל לא לזה ניתן הכסף.
אמנון כהן: אז אני רוצה לדעת מה קרה עם התקציב הזה, ואם זה לא מומש אז להחזיר את זה למדינה או להחזיר את זה לשלטון המקומי, כי אתם רוצים עכשיו שהם ייקחו את הפיקוח על עצמם.
אמנון כהן: אז לעשות חשבון מ-2003 עד 2012 ולהחזיר את זה לשלטון המקומי.
אמנון כהן: החוק גם מדבר מהיום והלאה, מה קורה עם הערמות הקיימות?
אמנון כהן: אז אולי בכסף הזה אנחנו קודם ננקה את המדינה, שכל הערמות האלה ייעלמו, ואז נגיד: מהיום והלאה כל מי שיעשה א', ב', ג', ד', העונשים יהיו א', ב', ג', ד'.
אמנון כהן: אבל אני לא יכול להגיד מהיום והלאה חוק כאשר כל המדינה מוצפת בפסולת בניין ואף אחד לא נוגע בזה.
אמנון כהן: לכן החוק חייב לתת מענה למצב הקיים היום, מה עושים היום.
אמנון כהן: אז אני סומך על השר המוכשר שלנו, השר גלעד ארדן, שיש לו גם השפעה רבה בממשלת ישראל, להביא תקציב מיוחד לפינוי פסולת, לנקות את מדינת ישראל.
אמנון כהן: יכול להיות שזה יהיה מאצ'ינג מול הגופים, מול הקבלנים, מול השלטון המקומי, מול משרד הפנים, מול כל מי שקשור, ואפשר לרתום לנושא הזה, כל הארגונים האלה, הטבע והגנים, לעשות איזושהי עבודה מטה, למצוא תקציב, קודם כל ננקה את המדינה, ואנחנו גם כוועדה נסייע במה שצריך לנקות.
אמנון כהן: בסופו של תהליך החוק ייצא ואז אני אדע באמת איך הוא יכול להיות ממומש ואז גם הפקח יידע שפה נקי ועכשיו אני צריך לשמור על הניקיון הזה, שיישאר פה נקי.
אמנון כהן: אבל אם יש 300 טון ואם יוסיפו מחר עוד משאית או שתיים, אני לא יכול לדעת את זה, על מה אני אפקח?
אמנון כהן: גם על זה צריך לתת את הדעת.
אמנון כהן: החוק ברעיון הוא חוק מצוין ואנחנו צריכים למצוא את הפתרונות גם למצב הקיים היום, מה שהיה בעבר.
אמנון כהן: יש לכם גם קרן מיוחדת, קרן ניקיון, שאנחנו גם רוצים לעשות דיון לאיפה הולך הכסף שם, אז אולי משם, מקרן הניקיון, נייעד סכום מסוים לנושא הניקיון, אולי נעשה את זה הדרגתי כי זה לא פשוט, זה המון כסף והמון לנקות.
אמנון כהן: יכול להיות שבחלק מהמקומות יקומו אתרים למיניהם, או אזורי בנייה, או שגם ככה מטופל שם איזשהו פרויקט סביבתי ירוק לפי תוכנית מתאר ארצית, ואז נרתום את הגופים של הפרויקטים האלה, יהיה מאצ'ינג כזה וכזה.
אמנון כהן: צריך לעשות עבודת מטה, יש לכם הרבה עבודה.
אמנון כהן: אנחנו, בשיתוף פעולה, נמצא את האיזונים ואת הדברים הנכונים כדי שנוכל לצאת עם זה לדרך וכמובן נהיה לעזר.
אמנון כהן: היה עוד חוק שעבר כאן, פקודת המכרות, ב-2009.
אמנון כהן: הייתם אמורים להתקין תקנות.
אמנון כהן: אנחנו הרבה פעמים יודעים שכאשר חוק עובר ואין תקנות, החוק לא יוצא לביצוע בכלל.
אמנון כהן: זה חוק תקוע מ-2009, 3 שנים, כי אין תקנות, אי אפשר לבצע את החוק.
אמנון כהן: על זה אני גם רוצה תשובה.
אמנון כהן: ואני כבר אומר לך, המנכ"לית, אני לא מאשר את החוק הזה כל עוד לא יהיו תקנות על פקודת המכרות.
אמנון כהן: שם למעשה דובר על מחזור של פסולת בניין, שחלק מפסולת הבניין תלך למחזור, אולי אם היו תקנות אז כל הערמות האלה לא היו ויכול להיות שחלק מהן היה הולך למחזור.
אמנון כהן: לכן, גם את זה אני חייב לכרוך אחד בשני, אז תתחילו לעבוד גם על הנושא הזה, שהתקנות יובאו לכאן, ואפילו אם יוצאים לפגרה אני אאשר את התקנות האלה כי זו השלמת של חוק פקודת המכרות.
אמנון כהן: מרגע זה, כבוד המנכ"לית, תגידי לנו איפה אנחנו עומדים, בבקשה.
אלונה שפר: אני רק אתייחס ממש בכמה מילים ואחר כך סמנכ"ל שלטון מקומי, יורם הורביץ, יפתח במצגת.
אלונה שפר: קודם כל אני רוצה להודות לך באמת על הזמן, הקשב וההקדשה.
אלונה שפר: אני חושבת שהחוק הזה הוא באמת גולת הכותרת של מהפכת המחזור, מהפכת הטיפול בפסולת שהוועדה הזו, ואתה בראשה, שותפים לה ובאמת אני חושבת שאנחנו נצליח להשלים אותה בעזרתך ובעזרת הצוות שלך.
אלונה שפר: אני רק רוצה להתייחס במילה לנושאים שהעלית.
אלונה שפר: קודם כל הסיפור של התקציב לפינוי, המשרד מוציא עשרות מיליוני שקלים, רק בשנה הנוכחית פרסמנו קולות קוראים בשווי של עשרה מיליון שקל לפינוי הערמות.
אלונה שפר: המשרד כל הזמן מפנה וכל הזמן משחרר כספים מהקרן.
אלונה שפר: הבעיה היא שעד שאנחנו לא נסדיר את המנגנון החוקי, אתה יודע, זה כמו הילד שמכניס את האצבע בסכר כי - - -
אמנון כהן: אתה מפנה, עוד פעם מתמלא, מפנה מתמלא.
אלונה שפר: בדיוק.
אלונה שפר: כמו שציינת, זו הפקרות, וזורקים, אנחנו מפנים ושוב ושוב.
אלונה שפר: אנחנו חייבים להסדיר את התשתית החוקית כי אחרת, גם אם אני אזרוק מיליארד שקל, לא נועיל בכלום.
אלונה שפר: גם הרשויות המקומיות זיהו את זה, ארגוני הסביבה וכולם פה ביחד הבינו שיש כאן נושא מערכתי שהוא חיוני לטיפול.
אלונה שפר: החוק הזה לא היה פשוט ואני מודה ומתוודה שגם ברגע האחרון עשינו שינוים בגלל שהבנו, מתוך שרצינו דווקא לבוא לעזרת השלטון המקומי ולקבוע בחוק עצמו את גובה האגרות, פתאום הבנו שאנחנו יכולים ליצור השלכות כלכליות לא טובות על כל המשק.
אלונה שפר: ולכן בעצה אחת עם משרד המשפטים עשינו סוויץ' ברגע האחרון ובדקנו גם שיש הסכמה, כי לגרום לתוצאות שהן בסופו של דבר יימשכו את כל השוק הזה לכיוונים כלכליים לא רצויים זה יכול להיות בכיה לדורות, ולכן אני שמחה על הגמישות שלך ועל הנכונות לדון.
אלונה שפר: לנושא הפיקוח, אני יותר מאשמח להציג לך גם מה נעשה, כוח האדם שגויס, הפעולות שהתבצעו, הקנסות שנאספו, עדיין, גם אותם תקנים זו טיפה בים.
אלונה שפר: גם המשטרה הירוקה שלנו, שכל כולה 30 איש שפרוסים על פני כל המדינה - - -
אמנון כהן: אבל פה נתנו 20 תקנים ייעודים לפיקוח.
אלונה שפר: כן, יש לנו את יחידת "יהלום" שהיא ייעודית, 11 איש, יש את המשטרה הירוקה שכמעט, אתם תראו בתוך הפעילות, רובה ככולה עוסקת בנושא של פסולת בניין, מחרימה משאיות, מטילה קנסות, זו טיפה בים.
אלונה שפר: ההפקרות פה עצומה.
אמנון כהן: פקחים עירוניים, גם להם יש סמכות לעשות את זה?
אלונה שפר: עכשיו, אחרי התיקון לחוק שהעברנו של הסמכת הפקחים העירוניים, יש להם.
אמנון כהן: זה פה בחוק?
אלונה שפר: לא, בחוק אחר, בחוק של משרד הפנים.
אמנון כהן: אתה שומע?
אמנון כהן: הם הולכים להסמיך גם את הפקחים העירוניים.
תומר רוזנר: הם יוסמכו באופן אוטומטי.